Document ID: 32014D0159

PROVEDBENA ODLUKA KOMISIJE
оd 20. ožujka 2014.
o izmjeni Odluke 2006/593/EZ u pogledu dodatnih alokacija za određene države članice iz Europskog socijalnog fonda u okviru cilja regionalne konkurentnosti i zapošljavanja
(priopćeno pod brojem dokumenta C(2014) 1708)
(2014/159/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1083/2006 od 11. srpnja 2006. o utvrđivanju općih odredaba o Europskom fondu za regionalni razvoj, Europskom socijalnom fondu i Kohezijskom fondu i stavljanju izvan snage Uredbe (EZ) br. 1260/1999 (1), a posebno njezin članak 18. stavak 2.,
budući da:
(1)
Odlukom Komisije 2006/593/EZ (2), kako je izmijenjena Odlukom Komisije 2010/476/EU (3), utvrđena je indikativna alokacija odobrenih sredstava za preuzimanje obveza po državi članici za cilj regionalne konkurentnosti i zapošljavanja za razdoblje od 2007. do 2013.
(2)
Uredba (EZ) br. 1083/2006 izmijenjena je Uredbom (EU) br. 1298/2013 Europskog parlamenta i Vijeća (4) radi rješavanja posebnih problema nezaposlenosti, osobito nezaposlenosti mladih, te siromaštva i socijalne isključenosti u tim zemljama dodavanjem ukupne omotnice u iznosu od 125 513 290 EUR, u cijenama iz 2004., u okviru Europskog socijalnog fonda.
(3)
Člankom 20. Uredbe (EZ) br. 1083/2006, kako je izmijenjena, mijenjaju se dostupna sredstva za cilj regionalne konkurentnosti i zapošljavanja u cilju povećanja alokacija Europskog socijalnog fonda Francuskoj, Italiji i Španjolskoj za 111 553 522 EUR u 2013.
(4)
Potrebno je revidirati indikativne iznose odobrenih sredstava za preuzimanje obveza za regije prihvatljive za korištenje strukturnih fondova u okviru cilja regionalne konkurentnosti i zapošljavanja za te države članice.
(5)
Odluku 2006/593/EZ trebalo bi stoga na odgovarajući način izmijeniti,
DONIJELA JE OVU ODLUKU:
Članak 1.
Prilog I. Odluci 2006/593/EZ zamjenjuje se Prilogom ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 20. ožujka 2014.

Labels: 2
4
19
18
15